**1. melléklet:**

**EGYÜTTMŰKÖDÉSI MEGÁLLAPODÁS (TERVEZET)**

mely létrejött egyrészről **Bázakerettye Község Önkormányzata** (székhelye: 8887 Bázakerettye, Fő u.4.; a továbbiakban:, Gesztor) képviselője: Iványi László polgármester,

másrészről **Lispeszentadorján Község Önkormányzata** (székhelye: 8888 Lispeszentadorján, Jókai u. 2.; a továbbiakban: Önkormányzat) képviselője: Árkus Béla polgármester (a továbbiakban együtt Felek) között alulírott napon és helyen az alábbiak szerint:

Az Együttműködési Megállapodást a Felek az egészségügyről szóló 2015. évi CXXII. törvény 6. § (1) bekezdése, valamint az önálló orvosi tevékenységről szóló 2000. évi II. törvény, és az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) kormányrendelet rendelkezései alapján kötötték meg.

1) A bázakerettyei fogorvosi, háziorvosi, gyermekorvosi, védőnői és iskola-egészségügyi körzet működési (ellátási) területe Bázakerettye Község Önkormányzata Képviselőtestületének az egészségügyi alapellátási körzetek megállapításáról szóló önkormányzati rendeletben meghatározott területekre terjed ki, mely magában foglalja **Lispeszentadorján község** teljes területét is. Lispeszentadorján Község Képviselő - testülete vállalja, hogy önálló rendeletben szabályozza az egészségügyi alapellátási körzetellátást.

2) Az 1. pontban meghatározott körzet székhelye: Bázakerettye.

3) A Megállapodás 2016. szeptember 1. napjától határozatlan időre jön létre, a megállapodás módosításához, felmondásához mind a két fél egyetértése szükséges.

4) A Felek megállapodnak abban, hogy vitás ügyek rendezéséhez hatáskörtől függően a Nagykanizsai Járásbíróság, illetve a Zalaegerszegi Törvényszék kizárólagos illetékességét kötik ki. A Felek az Együttműködési Megállapodást elolvasás és értelmezést követően, szabad akaratukból jóváhagyólag írták alá.

Bázakerettye, 2016. szeptember 1.

 Iványi László Árkus Béla

 polgármester polgármester

Bázakerettye Község Önkormányzata Lispeszentadorján Község Önkormányzata

Ellenjegyezte:

 Dr. Resch Karolina

 jegyző